**Brett Parnham** (s. 30. tammikuuta 1989 Orilia, Ontario, Kanada) on kanadalainen jääkiekkoilija, joka pelaa ALIH-joukkue China Dragonissa. Hän on pelipaikaltaan keskushyökkääjä.

Ura
---

### Seuraura

OHL-joukkue Sudbury Wolves varasi Parnhamin 13. pelaajana vuonna 2005. Hänen kautta 2005–2006 lyhensi kuitenkin noin kuuden viikon verran jalkavamma. Samalla kaudella Parnham kaupattiin Oshawa Generalsiin vaihdossa Gary Frieseniin. Kolmannella OHL-kaudellaan 2007–2008 Parnham oli joukkueen kolmanneksi paras pistemies Brett MacLeanin ja John Tavaresin jälkeen. Kaudella 2008–2009 hän voitti Generalsin sisäisen piste- ja maalipörssin tehoilla 50+26=76. Parnhamista tuli kauden aikana myös joukkueen kapteeni, kun John Tavares kaupattiin London Knightsiin. Hän sijoittui lopulta Tavaresin jälkeen koko OHL:n maalipörssissä toiseksi. Parnham pelasi keväällä 2009 myös seitsemän AHL-ottelua amatööritry-out -sopimuksella Norfolk Admiralsissa.

Monien odotuksista ja henkilökohtaisesti varsin menestyksekkäästä junioriurasta huolimatta Parnhamia ei koskaan varattu NHL:ään. Hän kävi kuitenkin Tampa Bay Lightningin harjoitusleirillä kesällä 2008 ja Ottawa Senatorsin harjoitusleirillä syksyllä 2009. Marraskuussa 2009 Parnham siirtyi try-outille ECHL-joukkue Utah Grizzliesiin, jossa hän jatkoi myös seuraavallakin kaudella 2010–2011, jolloin Parnham oli 17 osumallaan joukkueen toiseksi paras maalintekijä Simon Fergusonin jälkeen. Hänet valittiin marraskuussa 2010 ECHL:n viikon pelaajaksi.

Kaudella 2011–2012 Parnham pelasi Venäjän toiseksi korkeimmalla sarjatasolla VHL-joukkue Molot-Prikamje Permin riveissä. Hän pelasi runkosarjan aikana kuitenkin vain 20 ottelua aivokalvontulehduksen takia. Toukokuussa 2012 Parnham siirtyi ystävänsä Dale Mitchellin kanssa viikon testiajalle SM-liigajoukkue Tampereen Ilveksen jääleirille. Hän ei kuitenkaan saanut jatkosopimusta ja siirtyi kaudeksi 2012–2013 VHL:ssä pelaavan kazakstanilaisen Saryarka Karagandan paitaan. Kesken kauden, tammikuussa 2013 Parnham siirtyi kuitenkin Kazakstanin mestaruussarjaassa pelaavan Arlan Kokshetaun riveihin. Hän voitti siellä kauden päätteeksi pronssia.

Parnham palasi kauden 2013–2014 kynnyksellä Pohjois-Amerikkaan ja teki sopimuksen ECHL-joukkue San Francisco Bullsin kanssa. Kymmenen pelaamansa ottelun jälkeen marraskuussa 2013 hän siirtyi kuitenkin ALIH-liigan kiinalaisjoukkue China Dragonin riveihin. Elokuussa 2014 Parnham teki vuoden mittaisen jatkosopimuksen joukkueen kanssa. Hän oli kaudella 2014–2015 joukkueen paras pistemies ja maalintekijä tehoilla 29+30=59. Parnham jakoi ALIH:n maalipörssin kahdeksannen sijan Anyang Hallan Mike Testwuiden kanssa. Elokuussa 2015 hän teki taas vuoden mittaisen jatkosopimuksen Dragonin kanssa.

### Maajoukkueura

Parnham edusti Canada Ontarion joukkuetta World U-17 Hockey Challengessa vuonna 2006.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2004–2005 | Huntsville Otters | OPJHL | 49 | 12 | 18 | 30 | 35 | – | – | – | – | – |
| 2005–2006 | Sudbury Wolves | OHL | 31 | 4 | 0 | 4 | 25 | – | – | – | – | – |
|  | Oshawa Generals | OHL | 14 | 1 | 4 | 5 | 16 | – | – | – | – | – |
| 2006–2007 | Oshawa Generals | OHL | 65 | 23 | 25 | 48 | 60 | – | – | – | – | – |
| 2007–2008 | Oshawa Generals | OHL | 68 | 32 | 34 | 66 | 35 | – | – | – | – | – |
| 2008–2009 | Oshawa Generals | OHL | 65 | 50 | 26 | 76 | 49 | – | – | – | – | – |
|  | Rochester Americans | AHL | 7 | 0 | 0 | 0 | 0 | – | – | – | – | – |
| 2009–2010 | Utah Grizzlies | ECHL | 38 | 4 | 12 | 16 | 18 | – | – | – | – | – |
| 2010–2011 | Utah Grizzlies | ECHL | 57 | 17 | 12 | 29 | 44 | 8 | 3 | 3 | 6 | 2 |
| 2011–2012 | Molot-Prikamje Perm | VHL | 20 | 6 | 4 | 10 | 20 | 3 | 0 | 0 | 0 | 6 |
| 2012–2013 | Saryarka Karaganda | VHL | 20 | 4 | 2 | 6 | 33 | – | – | – | – | – |
|  | Arlan Kokshetau | Kazakstan | 16 | 5 | 13 | 18 | 14 | 10 | 2 | 2 | 4 | 2 |
| 2013–2014 | San Francisco Bulls | ECHL | 10 | 1 | 2 | 3 | 2 | – | – | – | – | – |
|  | China Dragon | ALIH | 17 | 8 | 5 | 13 | 12 | – | – | – | – | – |
| 2014–2015 | China Dragon | ALIH | 48 | 29 | 30 | 59 | 32 | – | – | – | – | – |
| 2 kautta | yhteensä | ALIH | 65 | 37 | 35 | 72 | 44 | – | – | – | – | – |
| 1 kausi | yhteensä | AHL | 7 | 0 | 0 | 0 | 0 | – | – | – | – | – |

Lähteet
-------

* Brett Parnham The Internet Hockey Databasessa (englanniksi)
* Brett Parnham *Elite Prospects*. Everysport Media Group AB.  (englanniksi)

### Viitteet

1. 1 2  TSR Spotlight – Brett Parnham  26.7.2009. The Scouting Report.  Arkistoitu 7.4.2012. Viitattu 29.6.2012. (englanniksi)
2. 1 2 3 4 5  Brett Parnham *Elite Prospects*. Everysport Media Group AB.  (englanniksi)
3. 1 2  Brett Parnham The Internet Hockey Databasessa (englanniksi)
4. 1 2  Suonsyrjä, Mika: Dale ja Brett hakevat pelipaikkaa Ilveksestä *ILVES.COM*.  29.5.2012. Ilves-Hockey Oy. Viitattu 29.6.2012.
5. ↑  2009–10 Ottawa Senators Training Camp (pdf)  12.9.2009. Ottawa Senators. Viitattu 29.6.2012. (englanniksi)
6. ↑  Grizzlies Add OHL 50-Goal Scorer Parnham; Re-Sign Brooks  18.11.2009. utahgrizzlies.com. Viitattu 29.6.2012. (englanniksi)
7. ↑  Ilves testaa kanadalaishyökkääjiä  28.5.2012. Jatkoaika.com. Viitattu 29.6.2012.
8. ↑  Parnhamin osoitteeksi Kazakstan  5.7.2012. Jatkoaika.com. Viitattu 7.7.2012.
9. ↑  Additional Player Registration by Chaina Dragon  22.11.2013. ASIA LEAGUE ICE HOCKEY. Viitattu 25.2.2016. (englanniksi)
10. ↑  2014-2015 外国人選手の紹介 *chinaicehockey.net*.  26.8.2014. チャイナドラゴン Co.Ltd.  Arkistoitu 27.8.2014. Viitattu 25.2.2016. (englanniksi)